Дыжьынрэ жэзрэ
Шэджэм куейм олимп резервхэр гъэхьэзырынымкIэ и сабий-ныбжьыщIэ спорт школым и гъэсэнхэу КIэрэф Феликсрэ Бэджыдэ Рустамрэ бгырыпх бэнэкIэмкIэ Варшавэ щекIуэкIа дунейпсо чемпионатым ди къэралым и щIыхьыр щахъумащ.
Килограмм 68-рэ зи хьэлъагъхэм я зэпеуэм КIэрэфым дунейпсо чемпионатым и жэз медалыр къыщихьащ. Ар и гъэсэнщ СССР-м щIыхь зиIэ и тренер, КъБР-м физическэ щэнхабзэмкIэ щIыхь зиIэ и лэжьакIуэ Къуэныкъуей Замир.
КIэух зэIущIэм и хьэрхуэрэгъур очко зытIущкIэ къыщефIэкIри, килограмми 120-рэ зи хьэлъагъхэм я деж щыбэна Бэджыдэ Рустам ды-жьын медалращ къылъысыжар. Абы и тренерыр Урысейм спортымкIэ и мастер Нэхущ Русланщ.
КIАРЭ Элинэ.
